b'\n_START_ARTICLE_\nNechervan Idris Barzani\n_START_SECTION_\nLiv og virke\n_START_PARAGRAPH_\nNechervan Barzani ble  f\xc3\xb8dt i 1966 i Barzanregionen i S\xc3\xb8r-Kurdistan. Han er barnebarn av den ber\xc3\xb8mte kurdiske lederen Mustafa Barzani og  nev\xc3\xb8 av den n\xc3\xa5v\xc3\xa6rende kurdiske  presidenten Massoud Barzani.  _NEWLINE_I 1974 flyktet hans familie til Iran. I 1984 begynte han \xc3\xa5 studere statsvitenskap ved Universitetet i Teheran, men da hans far, Idris Barzani, d\xc3\xb8de tre \xc3\xa5r senere tok han en aktiv rolle i kurdisk politikk, og begynte \xc3\xa5 jobbe i ungdomsorganisasjonen til Kurdistans demokratiske parti (KDP). _NEWLINE_Barzani ble valgt til sentralstyret i KDP i 1989 og i 1993 ble han leder i det politiske utvalget i partiet. Etter  Gulf-krigen i 1991 deltok han i forhandlingene med den irakiske regjeringen. _NEWLINE_Nechervan Barzani har spilt en viktig rolle i utviklingen av den autonome kurdiske regionen etter 1991. I 1996 ble han utnevnt til visestatsminister for det KDP-kontrollerte omr\xc3\xa5det i irakisk Kurdistan. Etter samlingsprosessen mellom de viktigste kurdiske partiene i 2005, deltok han i opprettelsen av en samlet regional regjering for S\xc3\xb8r-Kurdistan (KRG). Etter parlamentsvalgene i S\xc3\xb8r-Kurdistan samme \xc3\xa5r, ble Barzani valgt til statsminister i KRGs regering. Etter avtale med det konkurrerende partiet PUK skulle han sitte til i 2008, men hans funksjonstid  ble forlenget til 2009. Etter regionale valg det \xc3\xa5ret overlot han stasministerstillingen til Barham Salih fra PUK. _NEWLINE_Washington & Jefferson College har tildelt Barzani en \xc3\xa6resgrad  ved en seremoni den 17 mai 2008.'